EkBass/fiwiki-20250220-pages-articles huggingface dataset:
Kastéllin lentoasema

Kastéllin lentoasema (, ICAO: LGTL, YPA: ΚΑΤΛ), myös Kastéllin sotilaslentokenttä (), on yhdistetty sotilas- ja siviililentokenttä, joka sijaitsee Minóa Pediádan kunnassa Kreetalla Kreikassa lähellä Kastéllin kylää, noin 40 kilometriä Iraklionista. Lentokenttä avattiin vuonna 1940. Lentokenttä sijaitsee noin 360 metrin korkeudella meren pinnasta laskettuna. Kentällä on yksi kiitotie, joka on metriä pitkä. Lentoasemaa käyttävät Kreikan ilmavoimien F-16 -sotilaskoneet. Lentoasemalle suunnitellaan laajennusprojektia, jonka on määrä valmistua vuonna 2025. == Laajennus == Suunniteltu uusi lentoasema sijaitsee nykyisen lentoaseman lounaispuolella. Ensimmäistä kertaa aiheesta puhui Kreikan pääministeri Andréas Papandréou vuonna 1986. Lentokentän on suunniteltu korvaavan nykyisen Iraklionin kansainvälisen lentoaseman. Kenttää varten on jo rakennettu uusia valtateitä Chersónisoksen kaupungista etelään. Lentoaseman rakennustyöt julistettiin alkaneeksi helmikuussa 2020 Iraklionissa pidetyssä tiedotustilaisuudessa. Rakentaminen tulee maksamaan yli miljardi euroa. Rakentamiselle on varattu yhteensä 60 kuukautta, ja rakennustöiden olisi tarkoitus olla valmiit vuonna 2025. Uudelle lentoasemalle rakennetaan metriä pitkä kiitotie vanhan kiitotien viereen. Terminaalirakennuksen kooksi tulee neliömetriä ja koko lentokenttäalueen koko tulee olemaan noin 600 hehtaaria. Etäisyys Iraklionin vanhalta lentoasemalta uuteen paikkaan on noin 35 kilometriä. == Lähteet == Luokka:Kreetan rakennukset ja rakennelmat Luokka:Kreikan lentoasemat Luokka:Minóa Pediáda
Kujavia

Kujavia ()Kujavia. Eksonyymit. Kaino.kotus.fi. Viitattu 5.6.2020 on historiallinen alue Puolassa. Se kuuluu nykyisin Kujavia-Pommerin voivodikuntaan. Se sijaitsee Keski-Puolan pohjoisosassa Veikselin vasemmalla rannalla. == Tärkeimpiä kaupunkeja== Kaupunki Väkiluku (2015) Voivodikunta 1750 Voivodikunta 2016 Kaupunkioikeudet Muuta tietoa 1\. Bydgoszcz 359 428 Inowrocław Kujavia-Pommeri 1346 Puolan entinen kuninkaan hallintokaupunki, kuuluu Bydgoszcz–Toruńin metropolialueeseen. 2\. Włocławek 114 885 Brześć Kujawski Kujavia-Pommeri 1255 Kujavian historiallinen pääkaupunki. 3\. Inowrocław 75 001 Inowrocław Kujavia-Pommeri 1237/38 Kylpyläkaupunki, entinen Inowrocławin voivodikunnan pääkaupunki. 4\. Solec Kujawski 15 642 Inowrocław Kujavia-Pommeri 1325 Bydgoszcz–Toruńin metropolialueen osa. 5\. Aleksandrów Kujawski 12 515 Inowrocław Kujavia-Pommeri 1919 Bydgoszcz–Toruńin metropolialueen osa. 6\. Koronowo 11 384 Inowrocław Kujavia-Pommeri 1370 7\. Ciechocinek 10 791 Inowrocław Kujavia-Pommeri 1916 Kylpyläkaupunki. 8\. Kruszwica 9 128 Brześć Kujawski Kujavia-Pommeri 1422 9\. Janikowo 9 079 Inowrocław Kujavia-Pommeri 1962 10\. Barcin 7 752 Inowrocław Kujavia-Pommeri 1541 == Kuvia == Tiedosto:Inowroclaw kosciol NMP.jpg|Neitsyt Marian kirkko 1100-luvulta, Inowrocław. Tiedosto:Katedra p.w. Wniebowzięcia NMP we Włocławku1 N. Chylińska.JPG|Włocławekin katedraali. Tiedosto:PL Kruszwica Mysia Wieza.JPG|Kruszwican linnan "Hiiritorni". Tiedosto:Strzelno 2.jpg|P. Procopiuksen rotunda 1100-luvulta, Strzelno. Tiedosto:Biały Spichrz 03 2011.jpg|Perinteistä ristikkoarkkitehtuuria Brdajoen rannalla, Bydgoszcz. Tiedosto:Bydgoszcz stary kanał sluza V.jpg|Sulkuportti Bydgoszczin kanavassa. Tiedosto:Hotel „Pod Orłem”, 1893-1896, Bydgoszcz by AW.jpg|Bydgoszcz 1800-luvulta, ”Kotkahotelli”. == Lähteet == == Aiheesta muualla == * (Internet Archive) Luokka:Puolan maantiede
Wiki Loves Earth

Wiki Loves Earth (WLE) on joka vuosi järjestettävä kansainvälinen valokuvauskilpailu. Kaikki kilpailuun osallistuvat kuvaavat oman maansa paikallista luontoa, ja lataavat kuvansa Wikimedia Commonsiin. Vuonna 2020 Wiki Loves Earth järjestettiin kahdeksannen kerran. == Kilpailu eri vuosina == Wiki Loves Earth on järjestetty vuodesta 2013 lähtien. Vuodesta 2017 lähtien yli 30 maata on osallistunut kilpailuun. Vuosi Maat Lisätyt kuvat Wikeissä käytetyt kuvat Kuvien lataajia 2013 1 9 695 9 446 (97% lisätyistä kuvista) 364 2014 14 62 541 19 470 (31% lisätyistä kuvista) 2 889 2015 25 104 201 26 216 (25% lisätyistä kuvista) 8 837 2016 24 109 936 21 966 (19% lisätyistä kuvista) 13 187 2017 36 130 482 25 791 (19% lisätyistä kuvista) 15 074 2018 32 89 683 17 590 (19% lisätyistä kuvista) 7 645 2019 37 94 699 17 590 (19% lisätyistä kuvista) 9 699 2020 34 106 020 25 131 (23% lisätyistä kuvista) 9 095 2021 34 62 491 8 062 (13% lisätyistä kuvista) 4 337 2022 39 23 889 1 502 (6%) 1 236 2023 (1.5.-31.7.2023) 53Commons:Wiki Loves Earth 2023/Participating countries === Eri vuosien voittajat === Tiedosto:Dawn on cloud nine.jpg|Vuoden 2013 voittaja Tiedosto:Карпатский 05.jpg|Vuoden 2014 voittaja Tiedosto:Shangrila Resorts.jpg|Vuoden 2015 voittaja Tiedosto:Stopića Pećina2.jpg|Vuoden 2016 voittaja Tiedosto:Ogoy island in winter.jpg|Vuoden 2017 voittaja Tiedosto:Мыс Столбчатый. После заката.jpg|Vuoden 2018 voittaja Tiedosto:Gebänderte Prachtlibelle auf Pusteblume am NSG Gülper See.jpg|Vuoden 2019 voittaja Tiedosto:Chestnut-tailed starling - কাঠ শালিক.jpg|Vuoden 2020 voittaja Tiedosto:Praia do Abano at Sunset.jpg|Vuoden 2021 voittaja - maisemakuvat. Tiedosto:Доброе утро в лесу.jpg|Vuoden 2021 voittaja - lähikuvat. == Lähteet == == Aiheesta muualla == Luokka:Valokuvakilpailut Luokka:Wikimedia-hankkeet Luokka:Kansainväliset kilpailut
Volusian piirikunta

Volusian piirikunta () on Yhdysvaltojen Floridan osavaltiossa sijaitseva piirikunta. Sen väkiluku oli 553 284 vuonna 2019. Piirikunnan hallintokeskus on DeLandin kaupunki. Piirikunta perustettiin 29. joulukuuta 1854. == Lähteet == == Aiheesta muualla == *
The Florida Project

The Florida Project on vuonna 2017 ensi-iltansa saanut slice of life -tyylinen draamaelokuva, jonka on ohjannut Sean Baker. Sen pääosia esittää Willem Dafoe, Brooklynn Prince, Bria Vinaite, Valeria Cotto, Christopher Rivera, ja Caleb Landry Jones. Dafoe sai roolistaan parhaan miessivuosan Oscar-, Golden Globe-, SAG- ja Bafta-ehdokkuudet. == Näyttelijät == == Lähteet == == Aiheesta muualla == * Luokka:Vuoden 2017 yhdysvaltalaiset elokuvat Luokka:Yhdysvaltalaiset draamaelokuvat Luokka:A24:n elokuvat Luokka:Elokuvat ystävyydestä Luokka:Elokuvat köyhyydestä
Jill Barklem

Jill Barklem () oli englantilainen lastenkirjailija ja lastenkirjojen kuvittaja. Hänet tunnetaan Tiheikön väki -kirjasarjastaan, jonka neljä ensimmäistä osaa julkaistiin vuonna 1980. Kirjoja on sittemmin myyty yli seitsemän miljoonaa kappaletta ja niitä on käännetty 13 kielelle. Jill Barklem avioitui David Barklemin kanssa vuonna 1977. He saivat kaksi lasta. Jill Barklem kuoli keuhkokuumeeseen vuonna 2017. == Suomennettuja teoksia == * * * * * * * * === Kokoelmat === * * * * * == Lähteet == Luokka:Englantilaiset lasten- ja nuortenkirjailijat Luokka:Vuonna 1951 syntyneet Luokka:Vuonna 2017 kuolleet Luokka:Englantilaiset kuvittajat
Jamskovitsa

Jamskovitsa () on kylä Leningradin alueen Jaaman piirin Opoljan kunnassa Venäjällä. Se sijaitsee 2,5 kilometriä Opoljasta lounaaseen. Kylässä on 87 asukasta (vuonna 2017). Jamskovitsan länsipuolella on sijainnut muinainen kumpuhautaryhmä, joka ei ole säilynyt. Kylä mainitaan ensimmäisen kerran Vatjan viidenneksen verokirjassa nimellä Jamskaja Ves. Sen 64 maatilaa olivat tuolloin jaamalaisten yhteisomistuksessa. Peter von Köppenin mukaan vuonna 1848 Jamskovitsassa asui 386 venäläistä ja 36 savakkoa. Venäläiset kuuluivat Opoljan ortodoksiseen ja savakot Novasolkan luterilaiseen seurakuntaan. Kyläläiset olivat 1860-luvulle saakka tilanomistajien maaorjia. Jamskovitsassa oli ortodoksinen tsasouna. 1800-luvun lopussa Jamskovitsa kuului Opoljan volostiin. Vuonna 1899 kylässä oli 284 asukasta, joista 265 oli venäläisiä, 13 virolaisia ja 6 suomalaisia. Luterilaisia oli 17 henkeä. Jamskovitsan kyläkuntaan kuului myös lähellä sijainnut Juhkomon uudiskylä, joka oli suomalaisten asuttama. Venäjän vallankumouksen jälkeen Jamskovitsa muodosti kyläneuvoston, joka kuului Opoljan ja sitten Jastrebinon volosteihin. Vuonna 1924 se liitettiin Opoljan, vuonna 1928 Kuurlan (ven. Gurlevo) ja toisen maailmansodan jälkeen uudestaan Opoljan kyläneuvostoon. Kylässä oli 343 asukasta vuonna 1928 ja 234 vuonna 1958. ==Lähteet== Luokka:Jaaman piiri Luokka:Leningradin alueen kylät ja taajamat Luokka:Novasolkan kylät
Hierapolis

Hierapolis (, ”Pyhä kaupunki”) voi viitata seuraaviin antiikin aikaisiin kaupunkeihin: * Hierapolis, kaupunki Fryygiassa * Hierapolis, kaupunki Fryygiassa, osa Fryygian pentapolista * Hierapolis, kaupunki Isauriassa * Hierapolis, kaupunki Kilikiassa * Hierapolis, kaupunki Syyriassa * Komana eli Hierapolis eli Khryse, kaupunki Kappadokiassa
Mary Lloyd Jones

Mary Lloyd Jones (s. 1934 Devils Bridge, Cardiganshire) on walesilainen kuvataiteilija. Lloyd Jones tähtäsi jo lapsuudessaan kuvataiteilijaksi ja pääsi taidekouluun heti perusopintojensa jälkeen. Hänen ensimmäinen näyttelynsä oli vuonna 1966 ja täysipäiväiseksi taiteilijaksi hän ryhtyi vuonna 1989. https://marylloydjones.co.uk/biography/index.html Inspiraatioita töihinsä Lloyd Jones on saanut lapsuusmaisemastaan jota luonnehtivat vanhat lyijykaivokset. Hänen omaelämäkertansa, nimeltään No Mod Cons, ilmestyi vuonna 2014. Lloyd on työskennellyt residensseissä ympäri maailmaa ja hänellä on ollut 2000-luvulla säännöllisesti näyttelyitä. == Lähteet == == Aiheesta muualla == * https://artuk.org/discover/artworks/search/actor:jones-mary- lloyd-b-1934 * https://marylloydjones.co.uk/ Luokka:Walesilaiset taiteilijat Luokka:Vuonna 1934 syntyneet Luokka:Elävät henkilöt
Rae (etunimi)

Rae on Suomessa käytetty etunimi, jota pidetään sukupuolineutraalina nimenä. Digi- ja väestötietoviraston mukaan se on kesäkuuhun 2020 mennessä ollut virallisena etunimenä noin 130 naisella ja noin 30–50 miehellä. Suomen Rae- etunimi perustuu mahdollisesti suomen kielen rae-sanaan. Sen voi kuitenkin tulkita myös vierasperäiseksi nimeksi, sillä Rae-nimisiä on muuallakin kuin Suomessa. Juutalainen nimi Rae pohjautuu naisennimeen Raakel, joka useissa kielissä tunnetaan muodossa Rachel. Suomen Rae-nimi voi olla myös tätä perua. == Tunnettuja Rae-nimisiä== * Rae Allen (1926–2022), yhdysvaltalainen näyttelijä * Rae Armantrout (s. 1947), yhdysvaltalainen runoilija * Rae Dawn Chong (s. 1961), kanadalainen näyttelijä == Lähteet == ==Aiheesta muualla== * Etunimien taivutus: Rae (Kotimaisten kielten keskuksen verkkojulkaisu) Luokka:Etunimet
Ville Majava

Ville Majava (s. 23. huhtikuuta 1991 Raahe) on suomalainen uransa lopettanut pesäpalloilija. Majava pelasi kaudet 2013 ja 2016–2017 Superpesistä Pattijoen Urheilijoissa. Ykköspesistä Majava pelasi Haapajärven Pesä-Kiiloissa, Kempeleen Kirissä ja Ylivieskan Kuulassa. Majava pelasi ulkokentällä polttolinjassa tai kopparina https://www.kalajokilaakso.fi/uutinen/551976 ja sisäpelissä vaihtajana.https://www.ylivieskankuula.fi/pesapallo/joukkueet/3032/uutiset/24738/kuulalle- kolme-huippuluokan-vahvistusta Majava pelasi urallaan 64 Superpesiksen runkosarjan ottelua. Näissä hän löi neljä kunnaria ja kymmenen tavallista juoksua, toi 37 juoksua ja keräsi 213 kärkilyöntiä. Majava pelasi urallaan myös seitsemän Superpesiksen ylempää pudotuspeliottelua. Näissä hän on löi yhden juoksun. Majava on pelannut urallaan viisi Superpesiksen karsintasarjan ottelua. Näissä hän on tuonut kahdeksan juoksua ja kerännyt 22 kärkilyöntiä.http://www.pesiksenmaailma.fi/index.php/pelaajakortit?pelaajaid=6157&view;=pelaajakortti == Lähteet == Luokka:Suomalaiset pesäpalloilijat Luokka:Vuonna 1991 syntyneet Luokka:Elävät henkilöt
Kuutta

Kuutta () on kylä Leningradin alueen Jaaman piirin Opoljan kunnassa Venäjällä. Se sijaitsee 8 kilometriä Opoljasta koilliseen. Kylässä on 56 asukasta (vuonna 2017). Opoljan pogostaan kuulunut Kuutta mainitaan Vatjan viidenneksen verokirjassa vuonna 1500. Peter von Köppenin mukaan vuonna 1848 siellä asui 150 venäläistä ja 31 savakkoa. Venäläiset kuuluivat Kerstovan ortodoksiseen ja savakot Novasolkan luterilaiseen seurakuntaan. Kyläläiset olivat 1860-luvulle saakka tilanomistajien maaorjia. 1800-luvun lopussa Kuutta kuului Opoljan volostin Läylikän kyläkuntaan. Vuonna 1899 kylässä oli 284 asukasta, joista 135 oli venäläisiä, 10 suomalaisia ja 9 ”sekoittuneita”. Luterilaisia oli 10 henkeä. Venäjän vallankumouksen jälkeen Kuutta muodosti kyläneuvoston, joka kuului ensin Opoljan ja sitten Jastrebinon volostiin. Vuonna 1924 se liitettiin Kuurlan (ven. Gurlevo) ja toisen maailmansodan jälkeen Opoljan kyläneuvostoon. Kuutassa oli 187 asukasta vuonna 1928 ja 76 vuonna 1958. Kylän läpi kulkee Pietarista Viron rajalle johtava valtatie M-11 Narva. ==Lähteet== Luokka:Jaaman piiri Luokka:Leningradin alueen kylät ja taajamat Luokka:Novasolkan kylät
Notopterinae

Notopterinae on toinen teräkalojen (Notopteridae) kalaheimon alaheimoista. Siihen kuuluu kaksi sukua, Notopterus ja Chitala, joissa on yhteensä seitsemän lajia. Niitä tavataan ainoastaan Aasiasta. == Lähteet == Luokka:Arapaimakalat
Jim Uhls

Jim Uhls on yhdysvaltalainen käsikirjoittaja, joka tunnetaan kirjoitustöistään elokuvissa Fight Club (1999) ja Jumper (2008). Hän valmistui Drake Universitystä vuonna 1979. == Filmografia == * Fight Club (1999) * Jumper (2008) == Aiheesta muualla == * Luokka:Yhdysvaltalaiset käsikirjoittajat Luokka:Syntymävuosi puuttuu Luokka:Elävät henkilöt
Xenomystinae

Xenomystinae on toinen teräkalojen (Notopteridae) kalaheimon alaheimoista. Siihen kuuluu kaksi sukua, Papyrocranus ja Xenomystus, joissa on yhteensä kolme lajia. Niitä tavataan ainoastaan Afrikasta. == Lähteet == Luokka:Arapaimakalat
Fintiaanit

Fintiaanit () ovat amerikansuomalaisten ja Pohjois-Amerikan intiaanien yhteisten jälkeläisten muodostama kansanryhmä Isojenjärvien seuduilla Yhdysvaltain ja Kanadan rajan tuntumassa. Fintiaanien asuma-alue ulottuu lännessä Pohjois-Minnesotasta Wisconsinin ja Yläjärven kautta Michiganin Yläniemimaalle ja Kanadan Ontarioon. Useimmat heistä asuvat pienissä kylissä. Heillä on omaperäinen kulttuuri, ja jotkut heistä puhuvat odžibwan kieltä, joka on heidän alkuperäinen intiaanikielensä. Suomen kieltä kylissä ei enää kuule. Monella fintiaanilla on kuitenkin suomalainen sukunimi, sillä alkuperäiset suomalaissiirtolaiset olivat miehiä. Suomalaisia ja intiaaneja yhdistävät metsä, viina ja sauna. Useimmat fintiaanit ovat melko köyhiä. Heidän työllisyystilanteensa on vaikea, ja alkoholismi on yleistä. Valtaosa saa elantonsa työskentelemällä kasinolla. == Katso myös == * Amerikansaamelaiset == Lähteet == == Kirjallisuutta == * Luokka:Amerikansuomalaiset Luokka:Pohjois-Amerikan intiaanit
Piikkikaniinikala

Piikkikaniinikala (Siganus spinus) on kaniinikalojen (Siganidae) heimoon kuuluva merivesissä elävä kalalaji, jota pidetään myös akvaariossa. Sen kuvasi tieteelle Carl von Linné vuonna 1758. == Koko ja ulkonäkö == Piikkikaniinikala kasvaa yleensä noin 18 senttimetrin mittaiseksi ja korkeintaan 28 senttimetrin mittaiseksi. Selkäevässä on 13 piikkiruotoa ja kymmenen nivelruotoa, peräevässä seitsemän piikkiruotoa ja yhdeksän nivelruotoa. == Levinneisyys ja elinympäristö == Piikkikaniinikalaa tavataan Tyynellämerellä Afrikasta, Aasiasta ja Oseaniasta. Lajin elinympäristöä ovat koralliriutat. Kansainvälinen luonnonsuojeluliitto IUCN on luokitellut piikkikaniinikalan elinvoimaiseksi lajiksi. == Ravinto ja elintavat == Piikkikaniinikala on suurimmaksi osaksi kasvissyöjä. Se käyttää ravinnokseen vedenpohjassa kasvavia leviä ja joskus muitakin vesikasveja sekä kasvi- ja eläinplanktonia. Piikkikaniinikala elää pienissä, enintään kymmenen yksilön parvissa 24–28 asteen lämpöisissä vesissä korkeintaan 50 metrin syvyydessä. == Lähteet == Luokka:Kaniinikalat
Dr20

Dr20 on North Rail Oy:n (ennen Operail Finlandin) käytössä oleva dieselveturi. Veturit ovat General Electricin suunnittelemia ja turkkilaisen Tülomsaş-yhtiön valmistamia. Niiden mallimerkintä on PowerHaul PH37ACai. Kyseiset veturit ovat uudenveroisia, sillä alun perin niiden oli määrä mennä saksalaisen Heavy Haul Power Internationalin käyttöön. Veturit olivat varastoituna Cottbusissa Saksassa ennen niiden toimittamista tehtaalle Turkkiin muutostöitä varten. Ennen Suomeen saapumista vetureiden telit vaihdettiin leveäraiteisiksi ja vetureihin asennettiin suomalainen JKV-laitteisto. Kaksi ensimmäistä veturia toimitettiin Hangon satamaan 23. kesäkuuta 2020. Veturit laivattiin Turkista Suomeen Gibraltarille rekisteröidyllä M/S Accum -aluksella. Kolme seuraavaa veturia toimitettiin Hangon satamaan 15. syyskuuta 2020. Seuraavat kaksi veturia saapuivat Hankoon 9. tammikuuta 2021 M/S Rochefort -aluksella. Viimeiset kaksi veturia toimitettiin Hangon satamaan 28. maaliskuuta 2021 M/S Aramis -aluksella. Veturit tulivat alun perin Operail Finlandin käyttöön. Vetureille tehtiin Suomessa hyväksyntätestauksia ennen käyttöönottoa kaupallisessa liikenteessä. Kaupallinen liikenne aloitettiin 3. marraskuuta 2020 hiilikuljetuksissa Vainikkalan raja-asemalta Hangon Lappohjaan. Helmikuussa 2023 Dr20-veturit siirtyivät omistajanvaihdoksessa North Rail Oy:lle. Alkuvuodesta 2024 vetureihin lisättiin pidennetyt pakoputket veturien likaantumisen estämiseksi. == Tekniset tiedot == Veturien numerointi Numero EVN-numero Valmistusvuosi Toimitettu Suomeen 29008 92 10 2102 201-4 2013 23.6.2020 29009 92 10 2102 202-2 2013 15.9.2020 29010 92 10 2102 203-0 2013 23.6.2020 29011 92 10 2102 204-8 2013 28.3.2021 29012 92 10 2102 205-5 2014 15.9.2020 29013 92 10 2102 206-3 2014 9.1.2021 29014 92 10 2102 207-1 2014 9.1.2021 29015 92 10 2102 208-9 2014 15.9.2020 29016 92 10 2102 209-7 2014 28.3.2021 ==Lähteet== == Aiheesta muualla == Luokka:Suomalaiset dieselveturit
Läylikkä

Läylikkä () on kylä Leningradin alueen Jaaman piirin Opoljan kunnassa Venäjällä. Se sijaitsee Solkanjoen yläjuoksulla kaksi kilometriä Opoljasta koilliseen. Kylässä on 141 asukasta (vuonna 2017). Opoljan pogostaan kuulunut Läylikkä mainitaan Vatjan viidenneksen verokirjassa vuonna 1500. Kylän lähellä käytiin Liivinmaan sodan aikana vuonna 1582 venäläisten voittoon päättynyt taistelu ruotsalaisia vastaan. Peter von Köppenin mukaan vuonna 1848 Läylikässä asui 498 venäläistä ja 31 savakkoa. Venäläiset kuuluivat Opoljan ortodoksiseen ja savakot Novasolkan luterilaiseen seurakuntaan. Läylikän talonpojat olivat 1860-luvulle saakka tilanomistajien maaorjia. Kylän pohjoispuolella sijaitsi 1800-luvulla rakennettu kartano. 1800-luvun lopussa Läylikkä, Kuutta, Novesi ja Valja muodostivat Läylikän kyläkunnan, joka kuului Opoljan volostiin. Vuonna 1899 Läylikässä oli 354 asukasta, joista 336 oli venäläisiä ja 18 suomalaisia. Luterilaisia oli 18 henkeä. Venäjän vallankumouksen jälkeen Läylikkä muodosti kyläneuvoston, joka kuului ensin Opoljan ja sitten Jastrebinon volostiin. Vuonna 1928 se liitettiin Kuurlan (ven. Gurlevo) ja toisen maailmansodan jälkeen Opoljan kyläneuvostoon. Kylässä oli 375 asukasta vuonna 1928 ja 160 vuonna 1958. Kylässä sijaitsee Opoljan maatalousyrityksen karjatila. Sen läpi kulkee Pietarista Viron rajalle johtava valtatie M-11 Narva. ==Lähteet== Luokka:Jaaman piiri Luokka:Leningradin alueen kylät ja taajamat Luokka:Novasolkan kylät
Ratets (järvi Pihkovan alueella)

Ratets tai Rotets () on järvi Luoteis-Venäjällä Pihkovan alueen Pihkovan piirissä. == Maantietoa == Järvi on 1,0 kilometriä pitkä, 450 metriä leveä ja sen pinta-ala on 29 hehtaaria. Se sijaitsee Lugan ylängön järvialueella, jonka kumpuilevassa maastossa vuorottelevat metsäiset saarekkeet laajojen suoalueiden kanssa. Järven keskisyvyys on 3 metriä ja syvänteessä on 5 metriä vettä. Ratets on metsäjärvi, sillä vanhat asutukset, kuten esimerkiksi läheiset kylät Hohlovo () ja Ploštšany (), ovat autioituneet. Järvellä on avoin ja saareton järvenselkä paitsi pohjoispäässä, missä järvi kapenee yli 300-metriseksi lahdeksi. Järven rantametsiköt ovat kaltevarantaisia. == Luontoarvoja == Järvessä elää ainakin hauki, särki, ahven, ruutana, kiiski, suutari, sorva, säyne, lahna, mutakala, rantanuoliainen, sekä jokirapua, jota saadaan harvakseltaan. Järvellä on mutapohja ja sen rannat ovat hiekkapohjaisia niin, että pohjan peittää muta. Soisilla rannoilla kasvaa turvelauttoja, jotka muodostavat hetteikköjä. Rantaveteen on kaatunut kuolleiden puiden runkoja. == Vesistösuhteita == Ratets sijaitsee Tolban valuma-alueella ja se on Tolban lähdejärvi. Tolba laskee Peipsijärveen, jonka Peipsijärven alue muodostaa Narvanjoen vesistöalueen keskiosan. Peipsijärven laskujoki Narvanjoki jatkaa vesireittiä pohjoiseen päin ja laskee lopuksi Suomenlahteen. Ratetsesin valuma-alueen pinta-ala on 2,6 neliökilometriä. Järveen ei tule ilmakuvien mukaan ojia ja sen laskuoja Tolba alkaa järven pohjoisrannasta. == Huomautuksia == == Lähteet == Luokka:Pihkovan alueen järvet Luokka:Tolban valuma-alue Luokka:Pihkovan piiri
Jan Eriksson (jääkiekkoilija, 1958)

Jan Eriksson (s. 14. tammikuuta 1958 Kramfors) on ruotsalainen jääkiekkoilija, pelipaikaltaan puolustaja. Hän edusti Ruotsin maajoukkuetta Lake Placidin olympialaisissa 1980 ja saavutti pronssia. Hän edusti kotimaassaan MoDo AIK:ta kausina 1976–1982, solnalaista AIK:ta kausina 1982–1988 ja Västerås IK:ta kausina 1988–1990. Hän voitti Ruotsin-mestaruuden vuonna 1979 mutta joutui pahan loukkaantumisen vuoksi jättämään väliin koko kauden 1983–1984, jolloin hänen joukkueensa voitti mestaruuden. == Lähteet == Luokka:Ruotsalaiset jääkiekkoilijat Luokka:Ruotsalaiset olympiamitalistit Luokka:Vuonna 1958 syntyneet Luokka:Elävät henkilöt
Jan Eriksson (jääkiekkoilija, 1956)

Jan Eriksson (s. 17. syyskuuta 1956 Tukholma) on ruotsalainen jääkiekkoilija, pelipaikaltaan laitahyökkääjä. Hän edusti Ruotsia alle 20-vuotiaiden MM- kilpailuissa. Kotimaassaan hän edusti Brynäs IF:ää kausina 1973–1979, Södertälje SK:ta kausina 1979–1983, Västra Frölunda HC:ta kausina 1984–1986 ja IK Täljeä kaudella 1986–1987. Hän pelasi Sveitsissä HC Ambri-Piottan joukkueessa kauden 1983–1984. Hän voitti Ruotsin-mestaruuden vuosina 1976 ja 1977. == Lähteet == Luokka:Ruotsalaiset jääkiekkoilijat Luokka:Vuonna 1956 syntyneet Luokka:Elävät henkilöt
Christian Kronegård

Christian Kronegård (s. 29. joulukuuta 1988) on ruotsalainen autourheilija. Hän on voittanut PM-kultaa Kartingin ICA junior -luokassa vuonna 2002 ja Ruotsinmestaruushopeaa samassa luokassa edellisenä vuonna. Radical-luokassa hänellä on RM-hopeaa vuodelta 2007 ja RM-kultaa vuodelta 2008. Vuonna 2009 Kronegård kilpaili Formula Renault 2.0 luokassa osallistuen sekä Ruotsin kansalliseen sarjaan että Pohjois-Euroopan alueen NEZ-sarjaan. Vuosina 2011–2014 Kronegård kilpaili Radical European Masters -sarjassa, jossa saavutti pronssia kaudella 2011 ja hopeaa kaudella 2012. ==Lähteet== * DriverDB Luokka:Ruotsalaiset autourheilijat Luokka:Vuonna 1988 syntyneet Luokka:Elävät henkilöt
Kristian Lima de Faria

Kristian Lima de Faria (syntyjään Kristian Bjerknes-Lima de Faria, 29. joulukuuta 1965 Lundin kunta) on ruotsalainen näyttelijä. Lima de Faria opiskeli Göteborgin teatterikorkeakoulussa vuosina 1988–1991. Opintonsa jälkeen hän näytteli Göteborgin kaupunginteatterissa vuoteen 1997 asti. Sittemmin hän on työskennellyt freelancereina Folkteaternissa, Angeredin uudessa teatterissa, Göteborgin Backa-teatterissa sekä Orion-teatterissa ja Tukholman juutalaisessa teatterissa.http://www.svenskfilmdatabas.se/sv/Item/?type=person&itemid;=209253 ==Lähteet== Luokka:Ruotsalaiset näyttelijät Luokka:Vuonna 1965 syntyneet Luokka:Elävät henkilöt
Jori Ilanko

Jori Ilanko (15. kesäkuuta 1904 Tampere – 15. elokuuta 1969) oli suomalainen päätoimittaja ja lyhytelokuvien käsikirjoittaja.EloNet : Jori Ilanko Ilanko oli Suomen Urheilulehden päätoimittajana 1940–1942, Karjala-lehden päätoimittajana 1956–1958 ja Ylä-Vuoksi-lehden päätoimittajana 1961–1968. Jatkosodan aikana Ilanko toimi tk-miehenä. Ilanko toimi myös 1930-luvulla nyrkkeilytuomarina. Hän tuomaroi mm. vuoden 1936 Berliinin olympialaisten nyrkkeilyturnauksessa. == Julkaisuja == * Viipurin Urheilijat: Karjalan urheilun historiaa; toim. Jori Ilanko, L. H. Salonen. Viipurin Urheilijat, Kerava 1953 * Pamaus ry 65-vuotias: tietoja Teollisuuden- ja liikkeenharjoittajain seura Pamaus ry:n toiminnasta ja vaiheista vv. 1891-1955. Pamaus, Helsinki 1956 == Suomennoksia == * Roland Hentzel ja Viktor Smeds : Nyrkkeilykirja. Otava 1936 == Lähteet == == Aiheesta muualla == * Luutnantti Jori Ilangon jatkosodan aikaan ottamia valokuvia Finnassa Luokka:Suomalaiset päätoimittajat Luokka:Suomalaiset elokuvakäsikirjoittajat Luokka:Suomalaiset nyrkkeilytuomarit Luokka:Vuonna 1904 syntyneet Luokka:Vuonna 1969 kuolleet
Toki (Gifu)

Toki () on Japanin kaupunki Honshūn saarella Chūbun tai Tōkain alueella Gifun prefektuurissa. Se sijaitsee sisämaassa prefektuurin kaakkoisosassa Tokijoen varrella. Pääosa kaupungin alueesta on kukkulaa, etelässä myös vuoristoa, ja sen keskusta on rakentunut Tokijoen varren tasankoalueelle. Etelässä kaupunki rajautuu Aichin prefektuuriin. Tokissa on 57 726 asukasta (huhtikuussa 2020) ja sen pinta-ala on 116,16 neliökilometriä. Tokin kaupunki perustettiin vuonna 1955 laajan kuntaliitoksen myötä. Se on hyvälaatuisen savimaansa ansiosta vanhaa Mino-keramiikan tuotantoaluetta. Keramiikan tuotanto seudulla alkoi jo 600-luvulla ja muodostaa edelleenkin kaupungin talouden selkärangan. Tokissa tuotetaan etenkin japanilaistyylisiä käyttöastioita, mutta myös länsimaalaistyylisiä astioita vientiin. Kaupungissa on myös tieteellistä tutkimusta, kuten kansallinen fuusiotutkimuksen instituutti. Tokin kantakaupunkia ympäröville kukkuloille on sijoittunut teollisuutta ja lähiörakentamista. Tokin kulttuuriperintöön kuuluvat muun muassa Hakusan- jinjan šintolainen pyhäkkö sekä useat historialliset muistomerkit, kuten Otozukan kofun-hautakumpu ja Tsumagin linnan rauniot. Tokia palvelee JR Tōkain Chūō-päälinja. == Kuvia == Tiedosto:Souzenji sanmon.jpg|Sōzen-jin portti Tiedosto:Sogi park.jpg|Sogin puisto Tiedosto:Toki city center area Aerial photograph.1987.jpg|Tokin kantakaupunki vuoden 1987 ilmakuvassa Tiedosto:Chuo bridge(Toki).jpg|Chūōn silta == Lähteet == == Aiheesta muualla == * Kaupungin internetsivut Luokka:Gifun prefektuurin kaupungit
Göran Lindblom

Göran Lindblom (s. 4. maaliskuuta 1956 Skellefteå) on ruotsalainen jääkiekkoilija, pelipaikaltaan puolustaja. Hän edusti Ruotsin maajoukkuetta Sarajevon olympialaisissa 1984 ja kolmissa MM-kilpailuissa, ja saavutuksina olivat yksi olympiapronssi ja yksi MM-hopea. Lindblom edusti kotimaassaan Skellefteå AIK:ta kausina 1977–1988 ja voitti Ruotsin-mestaruuden vuonna 1978. Kaudella 1978–1979 hän oli Elitserienin syöttötilaston ykkönen. Hän lopetti uransa Malå IF:n joukkueessa kausina 1988–1990. NHL-seura St. Louis Blues varasi Lindblomin vuoden 1976 varaustilaisuuden 12. kierroksella 130. varausvuorolla mutta Lindblom ei koskaan pelannut NHL:ssä. == Lähteet == Luokka:Ruotsalaiset jääkiekkoilijat Luokka:Ruotsalaiset olympiamitalistit Luokka:St. Louis Bluesin varaamat pelaajat Luokka:Vuonna 1956 syntyneet Luokka:Elävät henkilöt
Bo Ericson (jääkiekkoilija)

Bo Ericson (s. 23. tammikuuta 1958 Tukholma) on ruotsalainen jääkiekkoilija, pelipaikaltaan puolustaja. Hän edusti Ruotsin maajoukkuetta Sarajevon olympialaisissa 1984, missä hän saavutti pronssia, saman vuoden Kanada- cupissa, jossa tuloksena oli kakkossija, sekä vuosien 1983 ja 1985 MM- kilpailuissa. Ericson edusti kotimaassaan AIK:ta kausina 1974–1984 ja Södertälje SK:ta kausina 1984–1989. Hän voitti Ruotsin-mestaruuden vuosina 1982, 1984 ja 1985. NHL-seura Colorado Rockies varasi Ericsonin vuoden 1978 varaustilaisuuden 11. kierroksella 174. varausvuorolla mutta Ericson ei koskaan pelannut NHL:ssä. == Lähteet == Luokka:Ruotsalaiset jääkiekkoilijat Luokka:Ruotsalaiset olympiamitalistit Luokka:Colorado Rockiesin varaamat pelaajat Luokka:Vuonna 1958 syntyneet Luokka:Elävät henkilöt
Kapkaupungin filharmoninen orkesteri

Kapkaupungin filharmoninen orkesteri on eteläafrikkalainen sinfoniaorkesteri. Se perustettiin Kapkaupungin ensimmäisenä sinfoniaorkesterina vuonna 1914, ja se on toinen kahdesta täysipäiväisesti toimivasta ammattimaisesta sinfoniaorkesterista maassaan. Kapkaupungin filharmoninen orkesteri pitää omat konserttinsa Kapkaupungin kaupungintalolla, minkä lisäksi se soittaa Kapkaupungin oopperassa ja Kapkaupungin kaupunginbaletissa. Orkesterin vuosittaisten esiintymisten määrä on ollut 140:n paikkeilla (2020).Cape Town Philharmonic Orchestra GivenGain Len van Zyl perusti vuonna 2010 ensimmäisen kerran järjestetyn, joka kolmas vuosi toteutettavan kapellimestarikilpailun yhteistyössä Kapkaupungin filharmonisen orkesterin kanssa.LEN VAN ZYL CONDUCTORS’ COMPETITION Cape Town Philharmonic Orchestra Kapellimestari- fagotisti Brandon Phillips pääsi orkesterin pääkapellimestariksi vuonna 2015.BRANDON PHILLIPS ON HIS MUSICAL JOURNEY Cape Town CCID Orkesteri piti digitaalisia esiintymisiä vuosien 2019–2020 koronaviruspandemian aikana.The Cape Town Philharmonic Orchestra and their lockdown performances (videos) The South African == Lähteet == == Aiheesta muualla == * Viralliset sivut Luokka:Etelä-Afrikan musiikki Filharmoninen orkesteri Luokka:Sinfoniaorkesterit
The Joe Rogan Experience

The Joe Rogan Experience on yhdysvaltalaisen stand-up-koomikko Joe Roganin juontama audio- ja videopodcast, jossa vierailee Roganin ystäviä, tunnettuja muusikoita, standup-koomikkoja sekä monien eri alojen asiantuntijoita. Podcastin jaksot koostuvat pitkistä keskusteluista, joissa Rogan haastattelee vieraitaan. Rogan perusti podcastin koomikkoystävänsä Brian Redbanin kanssa vuonna 2009, ja se on nykyään yksi maailman suosituimpia podcasteja. The Joe Rogan Experience saa säännöllisesti miljoonia kuuntelijoita jaksoa kohti. Rogan ilmoitti toukokuussa 2020, että saman vuoden syyskuusta alkaen The Joe Rogan Experience julkaistaisiin yksinoikeudella Spotify-suoratoistopalvelussa. Yksinoikeudesta sovittiin yli 100 miljoonan dollarin sopimuksella. YouTubessa julkaistaisiin jatkossa vain videoklippejä podcasteista, kun kokonaiset jaksot voi kuunnella vain Spotifysta. Ilmoituksen jälkeen Spotifyn osakkeiden arvo nousi 9 prosenttia. Podcast ilmestyi Spotifyn valikoimaan 1. syyskuuta 2020, ja ensimmäinen uusi palvelussa julkaistu jakso oli koomikko Duncan Trussellin erikoispitkä viiden tunnin haastattelu. Kun The Joe Rogan Experience oli tullut saataville Spotifyssa, useat ihmiset ilmoittivat sosiaalisessa mediassa, että podcastista puuttui jaksoja, joissa oli haastateltu kiistanalaisia tai äärioikeistoa edustavia vieraita kuten Alex Jones, Milo Yiannopoulos, Gavin McInnes ja Chris D'Elia. Myös koomikko/aktivisti Tommy Chongin, koomikko Joey Diazin ja Jordan Petersonin tyttären Mikhaila Petersonin haastattelut eivät olleet saatavilla. Vice News kirjoitti myöhemmin Spotifyn sisäisestä kokouksesta, jossa käsiteltiin erästä podcastin jaksoa, jossa Joe Roganin tulkittiin esittäneen transfobisia kommentteja urheilija ja tosi-tv-tähti Caitlyn Jenneristä. Vicen mukaan Spotifyn toimitusjohtaja Daniel Ek oli puolustanut kyseisen jakson jättämistä palveluun, mikä oli herättänyt huolta osassa yrityksen työntekijöistä. YouTube on poistanut palvelustaan klipit sarjan jaksosta, jossa haastateltiin mRNA-rokotteiden keksijäksi itseään tituleeraavaa Robert Malonea. Malone on varoitellut mRNA-rokotteiden testaamattomuudesta ja mahdollisista sivuvaikutuksista ja sanonut niiden rikkovan Nürnbergin säännöstöä. Malone on myös estetty pysyvästi Twitteristä Covid-19-misinformaatiosääntöjen perusteella. Joe Rogan on saanut tunnustusta podcastien tuomisesta osaksi valtavirtaa. Vulture-verkkojulkaisun mukaan The Joe Rogan Experience on tuonut podcasteille uutta yleisöä, joka ei olisi muuten tullut tutustuneeksi niihin. The Verge -verkkojulkaisu taas kirjoittaa The Joe Rogan Experiencen tuoneen podcastit YouTubeen. Podcastiin löyhästi perustuvaa televisiosarjaa Joe Rogan Questions Everything on esitetty Syfy- televisiokanavalla. ==Lähteet== ==Aiheesta muualla== * The Joe Rogan Experience YouTubessa Luokka:Podcasting
Stuff You Should Know

Stuff You Should Know on Josh Clarkin ja Charles W. "Chuck" Bryantin juontama vuodesta 2008 asti julkaistu podcast, joka on yksi maailman suosituimpia. Sen jaksot saavat viikoittain miljoonia latauksia ja se on säännöllisesti iTunesin ladatuimpien podcastien top 10:ssä. Stuff You Should Know selittää kuuntelijoilleen kaikenlaisia ilmiöitä maan ja taivaan väliltä keskustelevaan ja rentoon tyyliin. Podcastiin perustuva televisiosarjaa on esitetty Discovery Channelilla. Josh Clark ja Chuck Bryant olivat alun perin toimittajia HowStuffWorks-verkkojulkaisussa, jonka alla podcast toimi. HowStuffWorks vaihtoi omistajaa monta kertaa, kunnes markkinointiyritys System1:n alaisuudessa kaikki podcast-toiminta siirrettiin Stuff Media -toiminimen alle, joka vuonna 2018 myytiin IHeartMedialle. == Lähteet == == Aiheesta muualla == * Podcast IHeartRadion sivulla Luokka:Podcasting
Meksikon kansanterveyslaitos

Meksikon kansanterveyslaitos (; INSP; ) on Meksikon pääkaupungin eteläpuolella sijaitsevassa Cuernavacan kaupungissa toimiva, valtiollinen kansanterveyden tutkimus- ja seurantalaitos. INSP on maan terveysministeriön alaisuudessa. INSP:n johdossa on vuonna 2017 alkaneella viisivuotiskaudella ollut tohtori Juan Rivera Dommarco. Hän on myös ravitsemustieteen professori. Meksikon kansanterveyslaitos osallistuu osaltaan esimerkiksi covid-19-taudin seurantaan Meksikossa. ==Katso myös== *Terveyden ja hyvinvoinnin laitos (THL) *Euroopan tautienehkäisy- ja -valvontakeskus (ECDC) *Yhdysvaltain tautikeskus (CDC) *Kanadan kansanterveysvirasto (PHAC) == Lähteet == ==Aiheesta muualla== *Tablero interactivo sobre COVID-19 (covid-19 tautitilanne, välilehdillä myös karttaesitys Meksikon tilanteesta) (insp.mx) Luokka:Kansanterveyslaitokset Luokka:Tutkimuslaitokset Luokka:Meksikon rakennukset ja rakennelmat‎
Louis Mhlanga

Louis Mhlanga (s. 10. marraskuuta 1956 Mbare, Harare) on zimbabwelaissyntyinen kitaristi ja äänilevytuottaja.The rise and rise of Louis Mhlanga The Herald Hän on omaksunut tyylillisesti monipuoliseen musiikkiinsa vaikutteita rockista, Zimbabwen mbiramusiikista, modernista jazzistaLouis Mhlanga Jazz Times, funkista ja rhythm & bluesista.Louis Mhlanga AllMusic Mhlanga varttui Zimbabwessa, kävi koulua Botswanassa ja tutustui Lontoossa opiskellessaan länsiafrikkalaiseen musiikkiin. Hän lähti tämän jälkeen King Sunny Adén studiolle Nigeriaan ennen palaamistaan Zimbabween, josta siirtyi Etelä- Afrikkaan. Pääasiassa Etelä-Afrikassa Mhlanga on työskennellyt 1980-luvun lopusta saakka. Alankomaissa viettämänsä vuoden aikana Mhlanga piti afrikkalaisen kitaransoiton kursseja Haagin kuninkaallisessa konservatoriossa. Mhlangasta tuli yksi Afrikan kysytyimmistä sessiomuusikoista. Hän on tehnyt myös omia albumeitaan, joihin kuuluva Shamwari (2001) oli hänen kansainvälinen debyyttilevytyksensä. Hän on tehnyt yhteistyötä muiden muassa Hugh Masekelan, Ray Phirin, Busi Mhlongon, Sipho Mabusen, Caiphus Semenyan, Letta Mbulun, Vusi Mahlaselan, Soweton jousikvartetin, Al Jarreaun, Andy Narellin, Paul Wellerin, Dennis Brownin, Julian Bahulan, Jimmy Dludlun, Mlungisi Geganan, George Duken, James Ingramin, Dianne Reevesin, Thandi Klaasenin, Stef Bosin, Thomas Mapfumon, Miriam Makeban, Habib Koitén, Paul van Kemenaden, Eric van der Westenin ja Régis Gizavon kanssa. Mhlanga kuului 1990-luvun alussa zimbabwelaiseen superyhtye Musik ye Afrikaan, jossa hänen kanssaan työskentelivät basisti Jimi Indi ja rumpali Jethro Shasha. Vuonna 2001 Mhlanga perusti uuden yhtyeen, The Louis Mhlanga Bandin, joka keskittyi vahvasti jazzvaikutteiseen musiikkiin. Mhlanga on työskennellyt myös elokuva- ja balettiprojekteissa sekä etnomusikologisen säätiön hallinnollisena managerina. Myös Mhlangan veljistä, Williamista ja Shaftista tuli muusikoita. Mhlangan isä oli liikkeen Hararen Mbaressa omistanut yrittäjä. Mhlanga meni 1980-luvun lopussa naimisiin Margaret Indin kanssa, mutta vaimo kuoli 1990-luvun loppupuolella. == Lähteet == Luokka:Zimbabwelaiset muusikot Luokka:Eteläafrikkalaiset kitaristit Luokka:Musiikkituottajat Luokka:Vuonna 1956 syntyneet Luokka:Elävät henkilöt
Spreewald

Spreewald (alasorbiksi Błota, "suot") on laaja luontoalue, historiallinen kulttuurimaisema sekä Unescon tunnustama biosfäärireservaatti Unesco:Spreewald Brandenburgin osavaltion kaakkoisosassa noin 100 kilometrin päässä Berliinistä kaakkoon. Spreewaldin huomattavin piirre on Spree-joen luonnollinen haarautuminen, jota rakennetut kanavat ovat vielä laajentaneet merkittävästi. Tulva- ja suomaisemana sillä on kansallisesti tärkeä merkitys luonnonsuojelulle ja se on suojeltu biosfäärialueena. Spreewald on myös merkittävä kulttuurimaisema maan sorbivähemmistölle.Spreewald.de; Sorbian customs Alue on yksi tunnetuimpia ja suosituimpia matkakohteita Brandenburgin osavaltiossa. Spreewaldin alueella liikkumiseen käytettyä perinteistä proomuja kutsutaan nimellä Spreewaldkahn. Spreewald-info: Spreewaldkahn ==Lähteet== ==Aiheesta muualla== * Germany Travel: UNESCO-biosfäärireservaatti Spreewald - missä metsä heijastuu vedestä Luokka:Saksan luonto Luokka:Brandenburg
Sweden International Horse Show

Sweden International Horse Show (SIHS) on vuosittain ensimmäisenä adventtiviikonloppuna Ruotsin Solnassa järjestettävä monipäiväinen hevostapahtuma, jossa on joka vuosi yli 80 000 kävijää. Tapahtuma koostuu ratsastuksen eri lajien kilpailuista, näytöksistä sekä messualueesta, jolla voi tehdä ostoksia ja seurata opetusklinikoita. SIHS järjestettiin ensimmäisen kerran vuonna 1993. Vuodesta 2014 sen paikkana on ollut Friends Arena. == Lähteet == == Aiheesta muualla == * Tapahtuman verkkosivut ** ** Luokka:Hevostapahtumat Luokka:Ruotsin tapahtumat
Mats Hessel

Mats Hessel (s. 13. maaliskuuta 1961 Sundbyberg) on ruotsalainen jääkiekkoilija, pelipaikaltaan keskushyökkääjä. Hän edusti Ruotsin maajoukkuetta Sarajevon olympialaisissa 1984, missä hän saavutti pronssia ja teki yhden maalin Puolaa vastaan. Hessel edusti kotimaassaan AIK:ta kausina 1978–1989 ja Rögle BK:ta kaudella 1989–1990. Hän voitti Ruotsin-mestaruuden vuosina 1982 ja 1984. == Lähteet == Luokka:Ruotsalaiset jääkiekkoilijat Luokka:Ruotsalaiset olympiamitalistit Luokka:Vuonna 1961 syntyneet Luokka:Elävät henkilöt
Håkan Eriksson (jääkiekkoilija)

Håkan Eriksson (s. 24. tammikuuta 1956 Skellefteå) on ruotsalainen jääkiekkoilija, pelipaikaltaan keskushyökkääjä. Hän edusti Ruotsin maajoukkuetta Lake Placidin olympialaisissa 1980, Sarajevon olympialaisissa 1984 ja Moskovan MM-kilpailuissa 1979, ja kaikissa niissä hän saavutti pronssia. Eriksson edusti kotimaassaan Skellefteå AIK:ta kausina 1974–1978, Djurgårdens IF:ää kausina 1978–1980 ja 1981–1984 sekä IFK Lidingöä kausina 1984–1987. Hän voitti Ruotsin-mestaruuden vuosina 1978 ja 1983. == Lähteet == Luokka:Ruotsalaiset jääkiekkoilijat Luokka:Ruotsalaiset olympiamitalistit Luokka:Vuonna 1956 syntyneet Luokka:Elävät henkilöt
Mats Thelin

Mats Thelin (s. 30. maaliskuuta 1961 Tukholma) on ruotsalainen jääkiekkoilija, pelipaikaltaan puolustaja. Hän edusti Ruotsin maajoukkuetta Sarajevon olympialaisissa 1984, missä hän saavutti pronssia, saman vuoden Kanada- cupissa, jossa tuloksena oli kakkossija, sekä vuosien 1982 ja 1983 MM- kilpailuissa. Thelin edusti kotimaassaan AIK:ta kausina 1981–1984 ja 1987–1994. Hän voitti Ruotsin-mestaruuden vuosina 1982 ja 1984. NHL-seura Boston Bruins varasi Thelinin vuoden 1981 varaustilaisuuden seitsemännellä kierroksella 140. varausvuorolla. Thelin pelasi Bruinsissa kausina 1984–1987 yhteensä 163 runkosarjaottelua, joissa hän teki kahdeksan maalia ja antoi 19 maalisyöttöä, ja ensimmäisellä kaudellaan viisi pudotuspeliä ilman tehopisteitä. Thelin on kirjoittanut elämäkertakirjan "Mördarn" yhdessä toimittaja Tore S. Börjessonin kanssa. Mats Thelinin poika Joakim Thelin on pelannut jääkiekkoa Ruotsin pääsarjassa. == Lähteet == Luokka:Ruotsalaiset jääkiekkoilijat Luokka:Ruotsalaiset olympiamitalistit Luokka:Boston Bruinsin varaamat pelaajat Luokka:Vuonna 1961 syntyneet Luokka:Elävät henkilöt
So Good (Zara Larssonin albumi)

So Good on ruotsalaislaulaja Zara Larssonin studioalbumi. Se julkaistiin TEN Music Groupin ja Epic Recordsin kautta 17. maaliskuuta 2017. == Kappaleet == # # # # # # # # # # # # # # # == Lähteet == Luokka:Vuoden 2017 albumit Luokka:Ruotsalaiset popalbumit
Novesi

Novesi (myös Uusikylä, ) on kylä Leningradin alueen Jaaman piirin Opoljan kunnassa Venäjällä. Se sijaitsee Valjajoen varrella 8 kilometriä Opoljasta pohjoiseen. Kylässä on 8 asukasta (vuonna 2017). Opoljan pogostaan kuulunut kylä mainitaan Vatjan viidenneksen verokirjassa vuonna 1500 nimellä Novaja Ves (”Uusikylä”). Peter von Köppenin mukaan vuonna 1848 siellä asui 72 venäläistä ja 16 savakkoa. Venäläiset kuuluivat Kerstovan ortodoksiseen ja savakot Novasolkan luterilaiseen seurakuntaan. Kylän talonpojat olivat 1860-luvulle saakka tilanomistajien maaorjia. 1800-luvun lopussa Novesi kuului Opoljan volostin Läylikän kyläkuntaan. Vuonna 1899 kylässä oli 73 asukasta, joista 58 oli venäläisiä, viisi suomalaisia ja kymmenen ”sekoittuneita”. Luterilaisia oli kuusi henkeä. Neuvostoaikana Novesi kuului Kuurlan (ven. Gurlevo) ja Opoljan kyläneuvostoihin. ==Lähteet== Luokka:Jaaman piiri Luokka:Leningradin alueen kylät ja taajamat Luokka:Novasolkan kylät
Jelizarovskoje (järvi Pihkovan alueella)

Jelizarovskoje () on järvi Luoteis-Venäjällä Pihkovan alueen Pihkovan piirissä. == Maantietoa == Järvi on 650 metriä pitkä, 480 metriä leveä ja sen pinta-ala on 24 hehtaaria. Sen rantaviiva on selkeän muotoinen eikä sillä ole saaria. Järven keskisyvyys on 2,2 metriä ja sen syvänteessä on 4,9 metriä syvää. Järven pohjois- ja itäpuoli on suota, jota metsämaat ympäröivät. Pohjoispuolella sijaitsee pieni Slobodan () kylä, joka jää Tolban itärannalle. Myös järven eteläpuolella on asutusta. Maantie 58K-096 ohittaa järven sen lounaispuolelta ja tien molemmilla puolilla on vuonna 1447 perustettu laaja Jeleazarovin luostari ( ). Alueen rakennuksista eräs pieni tsasouna () sijaitsee järven rannalla. Luostarin yhteyteen on Tolban länsirannalle kasvanut vireä Zamelnitšen () kylä. == Luontoarvoja == Järvessä elää ainakin hauki, särki, ahven, suutari, ruutana, kiiski, säyne, lahna, made, törö, sorva, mutakala ja rantanuoliainen, sekä jokirapua, jota saadaan pyydystettyä yksittäin. Järvellä on mutapohja. Sen itärannat ovat alavat ja ne ovat soistuneet vesirajastaan hetteiköiksi, länsirannat ovat jyrkät ja asutus on ne metsistä vapaaksi raivaamat. Rannat ovat hiekkapohjaiset, jota liete peittää. == Vesistösuhteita == Jelizarovskoje sijaitsee Tolban valuma-alueella ja sen laskuoja on Tolban sivu-uoma. Tolba laskee Peipsijärveen, jonka Peipsijärven alue muodostaa Narvanjoen vesistöalueen keskiosan. Peipsijärven laskujoki Narvanjoki jatkaa vesireittiä pohjoiseen päin ja se laskee lopuksi Suomenlahteen. Järven valuma-alueen koko on 0,57 neliökilometriä , josta järvi muodostaa vajaa puolet. Siihen ei ilmakuvista päätellen laske muita ojia. Järven laskuoja alkaa sen luoteispäästä ja se yhtyy 150 metrin päässä Tolbaan. == Huomautuksia == == Lähteet == Luokka:Pihkovan alueen järvet Luokka:Tolban valuma-alue Luokka:Pihkovan piiri
So Good

So Good tarkoittaa seuraavia asioita: * So Good, Zara Larssonin albumi vuodelta 2017 * So Good, The Whispersin albumi vuodelta 1984 * ”So Good”, Zara Larssonin kappale * ”So Good”, B.o.B:n kappale * ”So Good”, Boyzonen kappale * ”So Good”, Dove Cameronin kappale
Niklas Natt och Dag

Niklas Natt och Dag (s. 3. lokakuuta 1979 Tukholma) on ruotsalainen kirjailija. Niklas Natt och Dag kuuluu Ruotsin vanhimpaan elossa olevaan Natt och Dag -aatelissukuun. Nimen tiedetään olleen käytössä jo 1200-luvun lopulla. Niklasin mukaan aatelissuku köyhtyi ja menetti vaikutusvallan jo 1600-luvulla, joten aatelisuus ei vaikuta hänen elämäänsä mitenkään. Ennen kirjailijaksi ryhtymistään hän työskenteli toimittajana. Niklas on ollut kiinnostunut 1700-luvun elämästä, ja erityisesti 1700-luvun lopulla Ruotsia hallinneen Kustaa III:n valtakaudesta. Hänen kirjansa sijoittuvat tähän aikaan. Kirjat ovat jännityskirjoja, ja niiden tapahtumapaikkana on hänen kotikaupunkinsa Tukholma. ==Teoksia== * 1793 (1793, 2017) * 1794 – Elävien haudassa (1794, 2019) * 1795 – Petojen naamiaiset (2021) == Lähteet == == Aiheesta muualla == Luokka:Ruotsalaiset kirjailijat Luokka:Vuonna 1979 syntyneet Luokka:Elävät henkilöt
Michael Thelvén

Michael Thelvén (s. 7. tammikuuta 1961 Tukholma) on ruotsalainen jääkiekkoilija, pelipaikaltaan puolustaja. Hän edusti Ruotsin maajoukkuetta Sarajevon olympialaisissa 1984 mutta joutui jättämään turnauksen kesken polvivamman vuoksi jo kolmannessa ottelussa. Ruotsi saavutti olympiaturnauksessa pronssia. Thelvén pelasi myös vuoden 1984 Kanada-cupissa, jossa tuloksena oli kakkossija, MM-kilpailuissa 1985 ja Kanada-cupissa 1987. Hän voitti alle 20-vuotiaiden maailmanmestaruuden vuonna 1981. Thelvén edusti kotimaassaan Djurgårdens IF:ää kausina 1978–1979 ja 1980–1985. Hän voitti Ruotsin-mestaruuden vuonna 1983. NHL-seura Boston Bruins varasi Thelvénin vuoden 1980 varaustilaisuuden yhdeksännellä kierroksella 186. varausvuorolla. Thelvén pelasi Bruinsissa kausina 1985–1990 yhteensä 207 runkosarjaottelua, joissa hän teki 20 maalia ja antoi 80 maalisyöttöä, ja 34 pudotuspeliä, joissa hän teki neljä maalia ja sai kymmenen syöttöpistettä. Hän lopetti uransa kaudella 1989–1990 polviongelmien vuoksi. == Lähteet == Luokka:Ruotsalaiset jääkiekkoilijat Luokka:Ruotsalaiset olympiamitalistit Luokka:Boston Bruinsin varaamat pelaajat Luokka:Vuonna 1961 syntyneet Luokka:Elävät henkilöt
Årets bok

Årets bok on ruotsalainen kirjallisuuspalkinto, jonka Bonnierin kirjakerho Bonniers Bokklubb jakaa vuosittain. Palkinto on jaettu vuodesta 2016 lähtien. Kilpailun voittaja valitaan lukijaäänestyksellä keväästä lähtien ja voittaja julkaistaan syyskuussa Göteborgin kirjamessuilla. ==Palkinnon saajat== * 2016 – Det är något som inte stämmer, Martina Haag * 2017 – Glöm mig, Alex Schulman * 2018 – 1793, Niklas Natt och Dag * 2019 – Silvervägen, Stina Jackson * 2020 – Där kräftorna sjunger, Delia Owens * 2021 - Stöld, Ann-Helen Laestadius * 2022 - Dit du går, följer jag, Lina Nordquist * 2023 – Folk som sår i snö, Tina Harnesk == Lähteet == == Aiheesta muualla == Luokka:Ruotsalaiset kirjallisuuspalkinnot Luokka:Bonnier
Lars Eriksson

Lars Eriksson voi tarkoittaa seuraavia henkilöitä: * Lars Eerikinpoika Stormhatt (1588–1657), ruotsalainen everstiluutnantti * Lars Eerikinpoika Sparre (1590–1644), ruotsalainen valtaneuvos * Lars Magnus Ericsson (1846–1926), Telefonaktiebolaget L. M. Ericssonin perustaja * Lars Eriksson i Bäck (1855–1925), ruotsalainen valtiopäiväedustaja * Lars "Hofors-Lasse" Eriksson (s. 1926), ruotsalainen jalkapalloilija * Lars D. Eriksson (s. 1938), suomalainen julkisoikeuden professori * Lars Ericson (s. 1945), ruotsalainen kasvitieteilijä * Lasse Eriksson (1949–2011), ruotsalainen standup-koomikko ja kirjailija * Lars Ericsson, (s. 1952), ruotsalainen kirjailija * Lars Ericson Wolke (s. 1957), ruotsalainen sotahistorioitsija * Lars Eriksson (s. 1961), ruotsalainen jääkiekkoilija * Lars "Lasse" Eriksson (s. 1965), ruotsalainen jalkapalloilija * Lars-Börje Eriksson (s. 1966), ruotsalainen alppihiihtäjä * Lars Eriksson (s. 1970), ruotsalainen poliitikko * Lars Eriksson (s. 1980), ruotsalainen muusikko
Siivertti Santaholma

Matti Siivertti Santaholma (15. marraskuuta 1864 Kalajoki – 26. helmikuuta 1936 Oulu)Kuolinilmoitus, Kauppaneuvos Matti Siivertti Santaholma, Kaiku, 1936, No 47, sivu 2, julkaistu 27.2.1936Muistokirjoitus, Kauppaneuvos Siivertti Santaholma, Kaiku, 1936, No 47, sivu 2, julkaistu 27.2.1936 oli suomalainen kauppaneuvos ja oululaisen A. Santaholma Oy:n toimitusjohtaja.Aikalaiskirja 1934SKS Biografiakeskus : Suomen talouselämän vaikuttajat : Kauppaneuvos Siivertti Santaholma (1864–1936)60-vuotias. Siivertti Santaholma, Kaiku, 15.11.1924, nro 266, s. 1, Kansalliskirjaston digitaaliset aineistot Santaholman vanhemmat olivat tehtailija Antti Santaholma ja Josefina Amalia Helander. Hän kävi kauppakoulun 1888 ja teki myöhemmin ulkomaanmatkoja etenkin Englantiin. Santaholma aloitti uransa ostamalla Kalajoella tervaa Raahen porvareille. Hän muutti sitten veljensä Juhani Santaholman kanssa Ouluun jossa he harjoittivat terva- ja jauhokauppaa ja aloittivat myös meriliikkeen omilla ja vuokratuilla laivoilla. Santaholmien liike muutettiin vuonna 1903 osakeyhtiöksi nimeltä A. Santaholma Oy. Liike osti myös metsiä ja rakennutti sahalaitokset Kalajoelle ja Haukiputaalle sekä puuhiomon Pyhäjoelle. Liike aloitti myös Kalajoen graniitin jalostuksen ja viennin ulkomaille. Santaholman johdolla avattiin laivaliikenteelle Ohlan satama Himangalla, Rahjan satama Kalajoella ja Siniluodon satama Pyhäjoella. Siivertti Santaholma oli A. Santaholma Oy:n toimitusjohtajana 1919–1924, hänen jälkeensä toimitusjohtajana oli hänen nuorempi veljensä Oskari Santaholma. Siivertti Santaholma sai kauppaneuvoksen arvon 1929. Hän oli myös Oulun kaupunginvaltuuston jäsenenä vuodesta 1929 alkaen. Siivertti Santaholma oli naimisissa vuodesta 1902 Maikki Pakosen kanssa. == Lähteet == Luokka:Suomalaiset yritysjohtajat Luokka:Kauppaneuvokset Luokka:Oulun kaupunginvaltuutetut Luokka:Vuonna 1864 syntyneet Luokka:Vuonna 1936 kuolleet